Adliya vazirligi “Shaxsiy tomorqa xo‘jaligi to‘g‘risida”gi qonun loyihasini e’lon qildi

Adliya vazirligi “Shaxsiy tomorqa xo‘jaligi to‘g‘risida”gi qonun loyihasini muhokamaga qo‘ydi.

Ushbu qonunning maqsadi aholining shaxsiy tomorqa yer uchastkalaridan foydalanish (shaxsiy tomorqa xo‘jaligi) sohasidagi munosabatlarni tartibga solishdan iborat. Shaxsiy tomorqa xo‘jaligi aholi tomonidan o‘zlariga tegishli bo‘lgan yer uchastkalarida qishloq xo‘jaligi mahsulotlarini erkin savdo hamda oila ehtiyojlari uchun yetishtirish bilan bog‘liq mehnat faoliyatidir.
Shaxsiy tomorqa xo‘jaligini yuritish tadbirkorlik faoliyati hisoblanmaydi hamda shaxsiy tomorqa xo‘jaligini davlat ro‘yxatidan o‘tkazish talab etilmaydi. Shaxsiy tomorqa xo‘jaligida faoliyat yuritayotgan shaxs o‘z faoliyatini o‘zini o‘zi band qilish tariqasida rasmiylashtirishi mumkin.
Shaxsiy tomorqa xo‘jaligi egasi tomonidan unga ajratilgan yer uchastkasida yetishtirilgan va qayta tayyorlangan mahsulotlar uning xususiy mulki hisoblanadi.
Shaxsiy tomorqa xo‘jaligi faoliyati quyidagi yerlarda amalga oshirilishi mumkin:
a) dala tomorqasi:
b) uy-joy tomorqasi — yakka tartibda uy-joy qurish va uy-joyni obodonlashtirish uchun meros qilib qoldiriladigan umrbod egalik qilish huquqi asosida ajratilgan yer uchastkasi.
Meros qilib qoldiriladigan umrbod egalik qilishga berilgan shaxsiy tomorqa yer uchastkalari yoki ularning bir qismi shunday huquq saqlab qolingan holda jismoniy va yuridik shaxslarga vaqtincha foydalanish uchun ijaraga berilishi mumkin.
Meros qilib qoldiriladigan umrbod egalik qilishga berilgan shaxsiy tomorqa yer uchastkalari yoki ularning bir qismini vaqtincha foydalanish uchun ijaraga berish tartibi Vazirlar Mahkamasi tomonidan belgilanadi.
Shaxsiy tomorqa xo‘jaligini yuritishda yer uchastkalaridan foydalanuvchilar quyidagi huquqlarga ega:
Shaxsiy tomorqa xo‘jaligini yuritishda yer uchastkalaridan foydalanuvchilar qonun hujjatlariga muvofiq boshqa huquqlarga ham ega bo‘lishi mumkin. Xo‘jalik yuritishda yer uchastkalaridan foydalanuvchilarga nisbatan joriy etiladigan ushbu huquqlar, erkinliklar va imtiyozlar yer uchastkasiga nisbatan boshqa qonuniy asoslarga ko‘ra egalik qilib, shaxsiy tomorqa xo‘jaligi yuritayotgan shaxslarga nisbatan ham joriy etiladi.
Shaxsiy tomorqa xo‘jaligini yuritishda yer uchastkalaridan foydalanuvchilarning majburiyatlari quyidagilardan iborat:
Shaxsiy tomorqa xo‘jaligini yuritishda yer uchastkalaridan foydalanuvchilar zimmasida qonun hujjatlariga muvofiq boshqa majburiyatlar ham bo‘lishi mumkin.
Eslatib o‘tamiz, 13-aprel kuni O‘zbekistonda tomorqa yer uchastkalaridan samarali foydalanmaganlik uchun javobgarlik kuchaytirilishi bo‘yicha hujjat qabul qilingani to‘g‘risida xabar berilgandi. Unga ko‘ra, mamlakatda tomorqa yerlardan unumli foydalanmagan fuqarolar jarimaga tortiladi. Bu esa ko‘plab e’tirozlarni keltirib chiqargandi.